CELEX: 62015TN0560
Language: hu
Date: 2015-09-28 00:00:00
Title: T-560/15. P. sz. ügy: A Közszolgálati Törvényszék F-109/14. sz., LM kontra Bizottság ügyben 2015. július 14-én hozott ítélete ellen LM által 2015. szeptember 28-án benyújtott fellebbezés

14.12.2015   
            
            
               HU
            
            
               Az Európai Unió Hivatalos Lapja
            
            
               C 414/32
            
         A Közszolgálati Törvényszék F-109/14. sz., LM kontra Bizottság ügyben 2015. július 14-én hozott ítélete ellen LM által 2015. szeptember 28-án benyújtott fellebbezés
   (T-560/15. P. sz. ügy)
   (2015/C 414/42)
   Az eljárás nyelve: olasz
   
      Felek
   
   
      Fellebbező: LM (Ispra, Olaszország) (képviselő: L. Ribolzi ügyvéd)
   
      A másik fél az eljárásban: Európai Bizottság
   
      Kérelmek
   
   A fellebbező azt kéri, hogy a Törvényszék:
   
               —
            
            
               helyezze hatályon kívül a megtámadott végzést.
            
         
      Jogalapok és fontosabb érvek
   
   A jelen kereset a Közszolgálati Törvényszék 2015. július 14-i végzése (F-109/14. sz. ügy) ellen irányul, amely mint nyilvánvalóan megalapozatlant utasította el a Bizottság arra kötelezésére irányuló keresetet, hogy fizesse meg a felperesnek a neki járó, túlélő hozzátartozói nyugdíj címén azon öregségi nyugdíj 35 %-át, amelyben egykori házastársa halálának időpontjában részesült.
   Állításainak alátámasztására a fellebbező azzal érvel, hogy a nyugdíj összegének növelésére irányuló kérelmet a Közszolgálati Törvényszék nem az Emberi Jogok Egyetemes Nyilatkozatának 25. cikke, továbbá nem a Lisszaboni Szerződés alapján vizsgálta, amely utóbbi elismeri és tiszteletben tartja az idősek jogát a méltó és önálló élethez, a társadalmi és kulturális életben való részvételhez.